2019: Na bayar da gagarumar gudunmuwa a zaben bana - Tinubu ▷ Legit.ng
2019: Na bayar da gagarumar gudunmuwa a zaben bana - Tinubu
2 months ago 1468 views by Ishaq Ismail
Tsohon gwamnan jihar Legas kuma Kanwa Uwar gamin jam'iyyar APC, Asiwaju Bola Tinubu, ya ce ya taka muhimmiyar rawa ta gani da tayi tasirin gaske yayin babban zaben kasa a bana.
Jigon na APC ya ce sauran ababe da suka yi tasiri a zaben bana sun hadar da kwarewar sa a fannin siyasa da kuma jajircewar sa wajen aiwatar da yakin zabe cikin salo da hadin kan magoya baya.
Tinubu ya bayyana hakan a ranar Juma'a yayin martani kan zargin sa da kulla kutungwila da shugaban hukumar zabe ta INEC, Farfesa Mahmoud Yakubu, domin rinjayar da sakamakon zaben cike gurbi na gwamnan jihar Sakkwato.
Tsohon gwamnan ya gargadi kungiyar magoya bayan jam'iyyar PDP reshen jihar Sakkwato bisa jagorancin shugabanta, Injiniya Haruna Usman Shagari, da ta dawo daga rakiyar wannan mummunan zargi maras hujja.
KARANTA KUMA: INEC ta fidda sunayen jihohi 18 da za ta gudanar da zaben cike gurbi a ranar Asabar
Tinubu ya ce wannan zargi ba ya da wani tushe ko madogara ta gaskiya da ake yi akan sa da kuma shugaban jam'iyyar APC na kasa, Adams Oshiomhole, Sanata Adamu Aliero da kuma gwamnan jihar Zamfara, Abdulaziz Yari.
A karshe Tinubu ya nemi jam'iyyar PDP reshen jihar Sakkwato da ta kauracewa bata ma sa suna da shafa ma sa baki fyanti domin cimma wata manufa ta soyuwar zukatan sa.
Bola TinubuHausa NewsSiyasar Najeriya
MTN beta talk code Ankara styles skirt and blouse The richest musician in Nigeria How to make money in Nigeria Airtel Nigeria
4 hours ago 986 views
Ba za a samu rabuwar kai ba wurin fitar da shugaban majalisar dattijai - Dan takara